stanford-oval/wikipedia huggingface dataset:
דודו אהרון
קריירה מוזיקלית > פריצתו הגדולה

ב-14 ביולי 2009 הוציא אהרון את אלבומו השני בשם "הכל זה מלמעלה", שכלל את הלהיטים "הכל זה מלמעלה", "נוצה ברוח" ו"לא דומה". בדצמבר הגיע האלבום למעמד אלבום זהב, על מכירות של למעלה מ-20 אלף עותקים. אהרון קיבל מגן לציון 500 אלף שימושים סלולריים בשיריו במהלך הופעתו בהיכל התרבות בתל אביב-יפו. ההופעה תועדה על דיסק ו-DVD בשם "דודו אהרון - הכל זה מלמעלה - בהיכל התרבות".
בחודש דצמבר 2009 הוציא את השיר "לא מוותר" שנכלל באלבומו השלישי.
בינואר 2010 חידש אהרון את השיר "אהבנו", כחלק מפרויקט "עבודה עברית", שהוקדש לזכרו של עוזי חיטמן. במרץ אותה שנה הוציא אהרון את הסינגל "תגידו לה", שכתב ללחן של המוזיקאי הבולגרי קונסטנטינוס פנצ'יס. השיר הגיע למקום הראשון בהשמעות ברדיו במשך מספר שבועות, וכן למקום הראשון במצעדי פזמונים שונים. ב-30 במאי 2010 הוציא אהרון את הסינגל "כסף ואלכוהול", שכתב ללחן ארמני, וב-6 ביולי הוציא את הסינגל "מילים פשוטות" שכתב והלחין, וגם הוא הגיע למקום הראשון בהשמעות ברדיו. ב-5 באוגוסט 2010 הוציא את הסינגל "אהבה ללא גבולות", שכתב לבדו והלחין יחד עם משה פרץ, הסינגל האחרון לפני שחרור האלבום השלישי. בעקבות האלבום זכה אהרון בתואר "זמר השנה" במצעד הפזמונים העברי השנתי שנערך בערוץ 24 ורשת ג'. השיר "תגידו לה" זכה בתואר "שיר השנה".
ב-11 באוגוסט 2010 יצא אלבומו השלישי, "מילים פשוטות" שכולל את הסינגלים "לא מוותר", "תגידו לה", "כסף ואלכוהול", "מילים פשוטות", "אהבה ללא גבולות" ו-"בחור רגיש". בתאריך זה הופיע אהרון לראשונה בחייו בקיסריה וקיבל מגן פלטינה מחומש על למעלה מ-200 אלף שימושים סלולריים לסינגלים של האלבום, ואחרי שנה הגיע האלבום למעמד אלבום פלטינה כפולה על מכירה של למעלה מ-80 אלף עותקים. לאחר יומיים רצופים של הופעות יצא דיסק DVD בשם "דודו אהרון בקיסריה" ובו תיעוד ההופעה. בנוסף, באלבום זה אירח אהרון את הזמרת זהבה בן וביצע עמה שני שירי דואט "הלב יודע" ו"פעם בחיים".
ב-21 בנובמבר 2010 הוציא לאור הזמר את הסינגל "לא יפרידו בינינו" מתוך אלבומו הרביעי.
ב־23 בדצמבר 2010 הופיע לראשונה בהיכל מנורה מבטחים ביום בו חל יום הולדתו ה-26.
קריירה מוזיקלית > 2011

ב-11 בינואר 2011 הוציא את השיר השני לאלבומו הרביעי "את אשתי", בלדה שקטה שכתבו והלחינו יעקב למאי וטל שגב. בחודש מרץ הוציא את הסינגל השלישי לאלבומו הרביעי "ביוטיפול" ושר אותו בטקס מלכת היופי של אותה שנה. ב-21 באפריל 2011 הוציא הזמר את הסינגל הרביעי מאלבומו הרביעי, "אמא יקרה", אשר כתב והלחין.
ב־25 במאי 2011 הוציא סינגל קצבי מתוך אלבומו הרביעי "כמה אושר" אשר כתב והלחין בעצמו.
ב-8 בדצמבר 2011 יצא אלבומו הרביעי, אין כמו אהבה אשר כלל בתוכו את הלהיטים "רומנטי או סימפתי", ״אמא יקרה" "אין כמו אהבה״, "בואי נדבר" ו"ביני לבינך". בתוך מספר חודשים אחדים הגיע האלבום למעמד אלבום פלטינה.
בשנת 2011 זכה אהרון בפרס מלחין השנה מטעם אקו"ם.
קריירה מוזיקלית > 2012

ב-25 ביוני 2012 השיק את אלבומו החמישי, גיבור, הכולל 15 שירים, ובהם הסינגלים: "הנה היא נכנסת" ו"אל תסגרי לי תדלת". את רוב שירי האלבום כתב והלחין בעצמו.
באותה שנה השיק ביחד עם מנהלו האישי אייל מלכא את אולם האירועים Sense אשר קם על חוברת מועדון "אדום 6" - אותו המועדון שהיה בבעלותו של אמרגנו, ואהרון עצמו החל בו את דרכו.
במהלך שנת 2012 הופיע אהרון בתפקיד עצמו בפרק השני של סדרת הטלוויזיה "נשואים פלוס". במהלך אותה שנה, הצטרף אהרון כשופט בעונה השלישית של תוכנית המציאות "אייל גולן קורא לך".
קריירה מוזיקלית > 2013

ב-11 בספטמבר 2013 יצא אלבומו השישי "ימים טובים" שכלל את הלהיטים "הלב", "כמוך לא אמצא", "אם רק תחזרי", "ביום שניפגש ואת שיר הנושא "ימים טובים". באותה השנה, זכה בפרס אקו"ם למלחין השנה.
קריירה מוזיקלית > 2015

ב-7 ביוני 2015 יצא אלבומו השביעי במספר "טרמינל 3" שכלל בתוכו את שיר הנושא שהפך ללהיט גדול ובנוסף את השירים: "נתתי לך ללכת". "משהו קורה פה". "עוברת מולי" "פריז או ארומה" "לעוף איתך".
ב-4 ביוני 2015 השיר "טרמינל 3" זכה בתואר השיר המושמע ביותר לשנת 2015 מטעם ארגון אקו"ם. השיר "ואם היינו יחד" מתוך האלבום הגיע למקום השלישי במצעד השבועי של מדיה פורסט.
קריירה מוזיקלית > 2016

ב-14 באפריל 2016 דווח לראשונה כי אהרון יוציא שיר עבור מצעד הגאווה השנתי וגם עתיד להופיע בו. השיר הנושא את השם "קצפת עם תות" יצא באופן רשמי בתאריך 15 במאי 2016.
ב-27 ביוני 2016 הוציא את השיר "שם טבעת עליה" כסינגל מתוך אלבומו השמיני. בקליפ שנוצר לשיר נראים קטעים מתוך הצעת הנישואין לזוגתו שיר רוזנבלום.
ב-13 בספטמבר 2016 הוציא את השיר "ירוק ודבש", בלדה שקטה, כסינגל מתוך אלבומו השמיני. בקליפ מצטלמת לצידו של אהרון זוגתו שיר רוזנבלום.
ב-14 בדצמבר 2016 הוציא את השיר אשר כתב והלחין "מזל מאזניים", כסינגל רביעי מתוך אלבומו השמיני. הסינגל הגיע למקום ה-28 במצעד השנתי של רשת גימל לשנת תשע"ז.
קריירה מוזיקלית > 2017

ב־30 בינואר 2017 הוציא באופן רשמי את השיר "השיר שלך" המספר על פרידתו מזוגתו שיר רוזנבלום. את השיר אהרון השמיע לראשונה לקהל מעריצו יומיים לפני כן בהופעה שנערכה באולם האירועים והכנסים הרדינג 3 בנמל תל אביב. ב-2 באפריל 2017 הוציא דואט מצליח עם ליאור נרקיס בשם: "חגיגה בישראל", כשלושה חודשים לאחר כך הופיעו יחדיו באמפי קיסריה ולאחר מכן יופיעו בבאר שבע
ב-27 באוגוסט הוציא את השיר "כל הבנות" אשר כתב והלחין ביחד עם דולב רם ופן חזות
ב-7 באוקטובר הוציא את השיר "הכל בגלל הגעגוע",
ב-16 בדצמבר הוציא 2 שירים "חושב עליה ורק אהבה מדברת" לקראת סיבוב הופעות חורף ולפני צאת אלבומו השמיני שיצא לקראת מרץ.
ב-23 בדצמבר הופיע ברידינג 3 ושם חגג את יום הולדתו ה-33 בהופעה אירח את האומנים "משה פרץ, ליאור נרקיס, ואיתי לוי" והעלה כל אחד מהם לבמה לשר איתו דואט.
קריירה מוזיקלית > 2019

במאי 2019 הוציא את אלבומו השמיני "השמחה שלנו". האלבום כולל 20 שירים ומתוכם יצאו למדיה השירים: "שם טבעת עליה", "ירוק ודבש", "השמחה שלנו" (עם איתי לוי), "24 שעות" (עם אושר כהן), "הלב שלך בממתינה" (עם אופק המלאך), "מזל מאזניים", ו"השיר שלך".
קריירה מוזיקלית > 2020

בינואר 2020 הוציא שיר ראשון מתוך אלבומו הבא - "מבול", למילים של נועם חורב, ללחן של אלון פרץ ולעיבוד והפקה מוזיקלית של תמיר צור.
קריירה מוזיקלית > 2023

ב-27 ביוני הוציא את הסינגל "לגעת בשמיים" שהגיע למקום השישי במצעד העברי של מדיה פורסט. ב-29 באוקטובר הוציא את הסינגל "יש עוד עולם" שהוקדש לנשות חללי מלחמת חרבות ברזל, והגיע למקום החמישי במצעד השבועי של מדיה פורסט.
קריירה מוזיקלית > 2024

ב-17 במרץ 2024 הוציא אהרון את האלבום "כוכב גדול", אותו תכנן במקור להוציא בתחילת אוקטובר 2023, אך נדחה עקב מלחמת חרבות ברזל.
קריירה מוזיקלית > שיתופי פעולה בולטים

בנוסף לשיריו, שיתף אהרון פעולה עם זמרים ועם אמנים אחרים בשיריהם. בין היתר כתב לקובי פרץ את הלהיטים "בן של מלך" ו"ילדתי", את הלהיטים "מתוקה" ו"נשמה" של ליאור נרקיס, כתב עם משה פרץ, את הלהיט "כמו השקט", כתב והלחין לשר-אל את השיר "הולך עד הסוף", כתב לאליקו את השיר "לאהוב אותך" ושר את הדואט "פעם בחיים" עם הזמרת זהבה בן, שאותו כתב והלחין בעצמו. כמו כן הלחין אהרון עבור רגב הוד את השירים "הטוב שבעולם" ו"בואי אלי", "היופי שלך" והשתתף בפרויקט "לב המדינה", שבמסגרתו קבוצה של זמרים מסוגת הזמר המזרחי שרו את השיר "לב המדינה". בנוסף, כתב והלחין את השיר "תחזרי כבר הביתה" של אייל גולן באלבומו "חלק מחיי", בנוסף בשנת 2012 הקליטו השניים דואט בשם "ממכרת". ב-2015 שיתף פעולה עם הזמר מייק שריף, השניים הוציאו דואט בשם "הכל קורה בתל אביב" שנכלל באלבומו של אהרון טרמינל 3. השיר זכה להצלחה רבה.
קריירה מוזיקלית > השתתפות בתוכניות ריאליטי

בחודש יוני 2011 עלתה תוכנית המציאות "חי ב-LA LA לנד", שבה הופיע אהרון לצידם של זהבה בן, אתי לוי, אלון דה לוקו, אביהו שבת וג'ולייטה. במסגרת התוכנית התחרו האומנים אחד בשני בלוס אנג'לס במטרה להשיג חוזה הקלטות בינלאומי בחברת ההקלטות "גפן רקורדס" שהובטח למנצח. בתוכנית, אהרון זכה לשבחים על קולו היפה ועל כך שהוא כותב ומלחין בעצמו את שיריו. בנוסף, התגלו כישורי החיקוי של אהרון על זמרים אחרים מן הז'אנר של המוזיקה המזרחית.
בשנת 2012 השתתף כשופט בתוכנית המציאות אייל גולן קורא לך ששודרה בערוץ 24.
בחודש יוני 2013 עלתה לשידור העונה השנייה של התוכנית "הרווק", שבה חיפש את בחירת ליבו מתוך 15 נשים המתחרות על ליבו, ולבסוף בחר בנטע דנינו. השניים יצאו מספר חודשים ואז נפרדו. אהרון ספג ביקורות על השתתפותו בתוכנית עקב שיקולים כספיים, ולא מתוך מטרה אמיתית למצוא זוגיות לטווח ארוך. גם הזוכה נטע דנינו טענה כי במהלך תקופת הצילומים אהרון היה בקשר עם חברתו לשעבר עידן צור. אהרון מצידו הכחיש את הדברים. בשנת 2015 השתתף בפרק בתוכנית הטלוויזיה נוקאאוט.
בשנת 2021 השתתף בעונת ה-VIP של "MKR המטבח המנצח" יחד עם אשתו נטלי וסיימו במקום השני.
חייו האישיים

אהרון גדל בקריית עקרון, לאחר פרסומו עבר להתגורר בעיר הסמוכה רחובות.
אהרון היה במערכת יחסים למעלה מתשע שנים, אשר לאחריה נכנס שוב למספר מערכות יחסים. בחודש יוני 2015 פורסם כי עבר להתגורר בגבעתיים עם זוגתו שיר רוזנבלום.
במהלך חודש ינואר 2016 פורסם כי אהרון סיים את חוזה עבודתו עם מנהלו אייל מלכא הפרסום תפס גלים ותפנית כאשר אמו של אהרון עלתה בשידור חי בתוכנית הרדיו ערב ים תיכוני ברדיו לב המדינה ובמהלך השיחה תקפה את זוגתו של אהרון בכך שלטענתה הרחיקה בינו ולבין הוריו. הפרשה קיבלה סיקור רחב בתקשורת וכללה שידור של טקס כישוף שנעשה בבית הוריו של אהרון, בנוסף שודרו בתוכניות הרדיו והטלוויזיה ראיונות שנערכו עם אנשים מקורבים למשפחה. עוד פורסם כי ביטל הופעה שהייתה אמורה להתקיים במתחם האנגר 11 בנמל תל אביב וכי הוא נמצא בתהליכים משפטיים כנגד מלכא. אהרון עצמו לא התראיין לתקשורת בתקופה זו, אך בסוף יצא בהצהרה כי השלים עם הוריו וביקר את התקשורת על כך שנתנה סיקור נרחב של הפרשה. ב-30 באפריל 2016 פרסם אהרון בדף הפייסבוק שלו את הצעת נישואין לזוגתו לשעבר, שיר רוזנבלום. בינואר 2017 הזוג נפרד.
בשנת 2018 נישא לנטלי לוי ובינואר 2019 נולדה בתם הבכורה. ובשנת 2022 נולדה בתם השנייה. הם מתגוררים בהרצליה.
אהרון ידוע באהדתו לקבוצת הכדורגל בית"ר ירושלים.
דיסקוגרפיה > אלבומי אולפן

2007: אהבה ראשונה
2009: הכל זה מלמעלה
2010: מילים פשוטות
2011: אין כמו אהבה
2012: גיבור
2013: ימים טובים
2015: טרמינל 3
2019: השמחה שלנו
2022: עדן & דודו
2024: כוכב גדול
דיסקוגרפיה > אלבומי הופעות

2010: הכל זה מלמעלה LIVE בהיכל התרבות
2011: ההופעה LIVE בקיסריה
דיסקוגרפיה > אוספים

2012: 20 הלהיטים הגדולים שלי
מארש דונדורמה

| --- | --- |

מארש דונדורמה בהופעה במרכז תרבות העמים לנוער בירושלים
 מוקד פעילות:  ירושלים, ישראל ישראל
 תקופת הפעילות:  מ-2005
 סוגה:  פאנק, ג'אז, מוזיקה עממית 
 שיתופי פעולה בולטים:  שלמה גרוניך, ברי סחרוף, ריף כהן, תזמורת המהפכה
 www.marshdondurma.com
 חברים
 לרשימה המלאה
 
מארש דונדורמה היא תזמורת כלי נשיפה ירושלמית בת שישה-עשר חברים שהוקמה בשנת 2005, שיוצרת מוזיקה מקורית עם השפעות של ג'אז, פאנק ומוזיקה עממית מרחבי העולם.
היסטוריה

התזמורת הוקמה בשנת 2005 על ידי המתופף דותן יוגב והופעתה הראשונה התקיימה בשוק מחנה יהודה בירושלים. לקראת הופעותיה הראשונות במועדונים ניצלה את העובדה שכל הכלים בה לא נזקקים להגברה ויצאה לרחובות ירושלים ותל אביב, בהם ניגנה, חילקה פלאיירים והודיעה על הופעותיה במועדונים.
2009 - התזמורת העלתה עם שלמה גרוניך מופע משותף בפסטיבל הפסנתר.
2011 - קיימה התזמורת מופע משותף עם חצוצרן הכליזמר הניו-יורקי פרנק לונדון.
2012 - התפרסם ביצוע של ברי סחרוף ומארש דונדורמה לשיר "רוח רוח" מאת מרים ילן שטקליס, בלחן של שלום חנוך, במסגרת האלבום "לילה של כוכבים", בו ביצעו אומנים שונים משיריו של שלום חנוך לילדים. האלבום הוא חלק מפרויקט עבודה עברית. באותה שנה קיימה התזמורת מופע משותף עם סחרוף.
2014 - פרסמה התזמורת עיבוד וקליפ לשיר שני שושנים עם הזמרת ליאורה יצחק
2015 - קיימה התזמורת מופע המוקדש לעיר ירושלים בבית אביחי, בו אירחה את שי צברי, מארק אליהו, האחיות לוז וויקטוריה חנה, בהנחיית יואב קוטנר.
2019 - הוציאה מארש דונדורמה לאור ספר ילדים, אלבום ומופע בשם "תנינים על הראש", המשלב סיפורים, שירים ונגינה, עם הקריין והשחקן יואב יפת, בבימויה של ירדן בר כוכבא.
2021 - פרסמה התזמורת את השיר סוכר סוכר, שיתוף פעולה עם הזמרת ריף כהן. השיר הוא גרסת כיסוי לשיר של היוצר הנובי-מצרי עלי חסן קובן, עם מילים בעברית מאת נעה סגל ועודד אלוני.
לאורך השנים הופיעה התזמורת בקנדה בפסטיבלי הג'אז במונטריאול ובאוטווה, בפסטיבל גוצ'ה בסרביה, בפסטיבל למוזיקה יהודית בקרקוב, במקסיקו, רוסיה, סין, טאיוואן ועוד.
בארץ, השתתפה התזמורת בין השאר בפסטיבל עכו, פסטיבל ישראל, אינדינגב, פסטיבל יערות מנשה ופסטיבל הכליזמרים בצפת.
שם

דונדורמה היא גלידה מסטיק המיוצרת במחוז מַארַש (Maraş) שבטורקיה (כיום העיר קרמאנמרש). "דוֹנדוּרמַה" (dondurma) היא המילה הטורקית לגלידה, ואת השם "מַארַש", משבשת הלהקה במכוון ל"מארְש" כדי להתייחס להיותה תזמורת צועדת. השם הנכון בטורקית: Maraş dondurması.
ניסיונות להדרת נשים

בשנת 2009 הופיעה התזמורת בפסטיבל לילות סתיו בעיר העתיקה בירושלים. חברת ההפקה העירונית דרשה מהתזמורת להופיע ללא נשות ההרכב, נגנית טרומבון ומתופפת, וכשהתזמורת סירבה בוטלה ההופעה, החלטה שהשתנתה רק אחרי פנייה לתקשורת לראש העיר.
בשנת 2013 הופיעה התזמורת עם שלמה גרוניך בפסטיבל צלילים בעיר העתיקה בירושלים. במסגרת הפסטיבל הורדה זמרת של להקה אחרת מהבמה, וחברת ההפקה העירונית דרשה מהתזמורת להופיע ללא נשות ההרכב בהופעתה ברובע היהודי. כשפנתה התזמורת לתקשורת נסוגה חברת ההפקה מדרישה זאת.
אלבומים

מארש דונדורמה (2005)
טעמים חדשים (2007)
שכונה (2010)
בין הזמנים (2014)
Open‎ (2018)
תנינים על הראש (2019)
BAM‎ (2022)
חברי התזמורת

אבירן בן נאים – חצוצרה
אלי פרמינגר – חצוצרה
עידן רווה – חצוצרה
לואיזה סלומון – טרומבון
ירון אוזנה – טרומבון
עודד מאיר – טרומבון
יעקב גורנשטיין – סקסופון סופרן
אביתר לוי – סקסופון אלט
דני ליבוביץ' – סקסופון טנור
אילון טושינר – סקסופון טנור
אלעד גלרט– סקסופון בריטון
אודי רז – סוזאפון
דותן יוגב – תוף סנר, מצילה
נעה סגל – תוף סנר, טמבורין
עודד אלוני – תוף סבר (תוף מערב אפריקאי), כלי הקשה
יובל קאופמן – דאול (תוף בס האופייני למוזיקה בלקנית)
חברי התזמורת > חברי התזמורת בעבר

אוריאל וינברגר – נגן סקסופון
איתמר שץ, נגן סקסופון
מעיין מילוא - נגן טרומבון
ארנון דה בוטון, נגן טרומבון
אנטון פלקו - נגן סקסופון
טל גור, נגן סקסופון
גל דהן, נגן סקסופון
עדיאל גולדמן, מתופף
יאיר ראובני-זלצמן - מתופף
אריאל פרנס, נגן חצוצרה
הערות שוליים

↑  עלמא אליוט הופמן, אינטליגנטי ומורכב: זה כנראה מופע הילדים הכי טוב שרץ כרגע, באתר הארץ, 18 בנובמבר 2019
↑  Sukkar, Sukkar, Sukkar, by Ali Hassan Kuban, Ali Hassan Kuban (באנגלית)
↑  Marsh Dondurma & Riff Cohen - Sukkar Sukkar | סוכר סוכר, נבדק ב-2024-04-21
↑  נויה כוכבי, י-ם: סרבו להופיע בלי נשים, המופע בוטל, באתר הארץ, 8 בספטמבר 2009
↑  איילת קליין כהן, דוקטור לכלי נשיפה, באתר nrg
↑  נועם דביר, הדרה בהופעה: זמרת הורדה מהבמה בירושלים, באתר ynet, 23 במרץ 2013
↑  דבורית, פוסט אורח/ שוב לא נותנים לנשים להופיע בירושלים, באתר ולווט אנדרגראונד, ‏2013-03-28
| --- | --- |
בקרת זהויות :  NLI: 987007313411005171  VIAF: 134237078   WorldCat (עם VIAF): 134237078
תיאטרון אל-מידאן

| --- | --- |

אולם מספר 1 של התיאטרון
 מידע כללי
 סוג:  אולם תיאטרון 
 מיקום:  חיפה 
 מדינה:  ישראל 
 הקמה ובנייה
 תקופת הבנייה:  ?–1994
 תאריך פתיחה רשמי:  1994 
 
 קואורדינטות:  32°48′56″N 34°59′51″E﻿ / ﻿32.815555555556°N 34.9975°E﻿ / 32.815555555556; 34.9975
 he
 
פרסום בדבר תיאטרון אל-מידאן על מבנה מגדל הנביאים
תיאטרון אל-מידאן (בערבית: مسرح الميدان), התיאטרון הערבי בחיפה, הוקם בשנת 1994 על ידי שרת החינוך והתרבות שולמית אלוני בתקופת ממשלת יצחק רבין ובסיוע ראש העיר דאז עמרם מצנע באמצעות המועצה לתרבות ואמנות, חיפה, היו"ר איציק רובין ואוריאל זוהר שעמד בראש ועדת התיאטרון של המועצה. התיאטרון נקרא תחילה "התיאטרון הערבי בישראל", וקיבל את שמו הנוכחי לאחר מספר שנים. התיאטרון משמש את קהילת האמנים הערבים בישראל. הפקותיו של התיאטרון מוצגות בכל רחבי הארץ. לתיאטרון שני אולמות, אולם אחד עם 292 מושבים, ואולם שני עם 112 מושבים. האולם השני נקרא על שמו של במאי התיאטרון מאזן גטאס שנפטר בשנת 2005. באולמות אלה פעל לפני כן במשך מספר שנים בית הקולנוע "רב גת".
היסטוריה

בשנותיו הראשונות נדד התיאטרון תחילה בין נצרת לחיפה וזכה בסופו של דבר לאולם מקצועי, בן 300 מקומות ישיבה, במגדל הנביאים בחיפה. השחקן יוסף אבו ורדה היה המנכ"ל והמנהל האמנותי הראשון. לאחר מכן התמנה מכרם ח'ורי והיה למנהלו האמנותי בשתי כהונות שונות - האחת לפני עבודתו עם פיטר ברוק בפריז, והשנייה לאחר מכן, עם שובו לחיפה. ח'ורי ביים שם הצגות רבות. בשנת 2007 התמנה סאלים דאו לנהל את התיאטרון, ולפניו ניהל במשך שנים רבות, הבמאי פואד עווד מנצרת. נכון לשנת 2010, המנהל האמנותי הוא ריאד מסארווה.
התיאטרון מעלה הצגות בשפה הערבית בלבד, ובו מופיעים שחקנים חדשים, יוצאי בתי הספר למשחק בישראל, לצד שחקנים מהשורה הראשונה של אמניה הערבים של ישראל כמו מוחמד בכרי בהצגות "בית ברנרדה אלבה" (2000) ו"זגרודת אלארד" (יללת האדמה; 2001), סלווה נקארה בהצגה "עננים בדרך הררית" 2004 - כתיבה ובימוי אורנה עקאד, סוהיל חדאד ואחרים. התיאטרון גם עסק בהפקת ספרים, בין השאר פרסם את הספר "מהתלת האשליה והמציאות", קובץ מאמרים שכתב חוקר הספרות העברית חביב בולוס, על ההיסטוריה של התיאטרון הפלסטיני.
התקציב ההתחלתי עם פתיחתו של התיאטרון, היו ארבעה מיליון שקל, שמומנו מתקציב משרד התרבות ועיריית חיפה. במשך השנים ירד חלקו של משרד התרבות בתקציב ועלה חלקה של עיריית חיפה. בחודש מרץ 2011 הודיע התיאטרון על סכנת סגירתו בעקבות גירעון מצטבר הנובע בחלקו מאי העברת התקציב שהובטח על ידי מנכ"ל משרד התרבות לשעבר יואב רוזן.
ביולי 2019 אישר בג"ץ את שלילת תקציב התיאטרון, מכיוון שהיקף הפעילות של התיאטרון לא עמד במינימום הקבוע במבחני התמיכה.
פרשת "הזמן המקביל"

במהלך 2014 העלה התיאטרון את ההצגה "הזמן המקביל" מאת בשאר מורקוס ובבימויו. ההצגה מתארת את חוויותיו בכלא של האסיר הביטחוני וליד דקה המרצה מאסר עולם בגין חברותו ופיקודו על חוליית המחבלים שחטפה, עינתה ורצחה את החייל משה תמם ב-1984. נושא ההצגה המרכזי הוא "האדם שבאסיר". בשנת 2015 מספר ימים לפני יום הזיכרון לחללי מערכות ישראל התברר לארגון אלמגור כי ההצגה עתידה לעלות במסגרת אירועים לציון "יום האסיר הפלסטיני".
מאז עלתה ההצגה צפו בה כ-900 תלמידי כיתות י"א וי"ב במימון משרד החינוך. שר החינוך נפתלי בנט כינס את ועדת סל תרבות ארצי על מנת לבחון את ביטול הזמנת הצגות נוספות. ב-8 ביוני 2015 החליטה הוועדה שלא להוציא את ההצגה מן הסל אך בנט השתמש בסמכותו והיא הוסרה מסל התרבות.
תקצוב התיאטרון בעקבות הפרשה

בעקבות פרסום של שי גליק מנכ"ל בצלמוומחאה של בני משפחות שכולות, אישי ציבור מקומיים ואחרים, החליטה עיריית חיפה להקפיא את המימון לתיאטרון עד לבירור נושא ההצגה וכן טענות נוספות שהועלו נגד התיאטרון. תחילה פורסם שהוועדה שהוקמה בנושא החליטה להחזיר את המימון לתיאטרון, אולם שניים משלושת חברי הוועדה הודיעו שההחלטה פורסמה בניגוד לעמדותיהם ועל בסיס הבנה שגויה. הנושא הועבר לבחינת יועץ משפטי של העירייה.
ד"ר חיים פרלוק, יו"ר המועצה לתרבות ואמנות ישראלית, בדק את התיאטרון ומצא בו אי סדרים כספיים. עוד דיווח פרלוק כי מנהל התיאטרון אמר לו שהתיאטרון שלו הוא פוליטי ושהמחזאי של "הזמן המקביל" אמר לו שהוא מזדהה עם הרוצח ושהוא מקור השראתו. בעקבות כל אלה, ב-16 ביוני 2015 קיבלה שרת התרבות והספורט מירי רגב את המלצתה של ועדה בראשות פרלוק והורתה על הקפאת העברת התקציבים לתיאטרון. ההחלטה נומקה גם בחשדות שהתיאטרון מנהל על בסיס קבוע פעילות פוליטית. לאחר ההחלטה התפטר מנכ"ל התיאטרון, עדנאן טראבשה.
אחייניתו של משה תמם, אורטל תמם, וארגון אלמגור הגישו תלונה לרשם העמותות בדבר פעילות של התיאטרון המנוגדת למטרותיו הרשמיות. בדו"ח של הרשם, שפורסם בספטמבר 2015, נמצאה שורה של ליקויים בהתנהלות העמותה. התברר כי אולמות התיאטרון מושכרים למפלגות בל"ד וחד"ש, למרות התחייבות של התיאטרון לא לעשות זאת. על כרטיסים של ההצגה "הזמן המקביל" הופיע גם הלוגו של בל"ד. בשנת 2009 היה מתוכנן להתקיים בתיאטרון אירוע לזכור של מייסד החזית העממית לשחרור פלסטין, ג'ורג' חבש. האירוע נמנע בעקבות התערבות המשטרה. בתגובת התיאטרון לרשם העמותות נאמר שהוא לא ידע שזוהי מטרת האירוע. בדו"ח הרשם נאמר שהתיאטרון משכיר את האולמות שלו לאירועים בעייתיים נוספים (כגון של "האגודה למען האסיר", ארגון שהוצא מחוץ לחוק ובראשו עומד מוניר מנסור, שנידון למאסר עולם ושוחרר בעסקת ג'יבריל), תוך פרסום האירוע באתר התיאטרון ויצירת מצג שווא שמדובר בפעילות שלו.
ב-18 באוקטובר 2015 פרסמה קבוצת אמנים ואנשי רוח הצהרת נגד "רדיפת" התיאטרון כדבריהם. למחרת הגיש התיאטרון באמצעות עמותת עדאלה עתירה לבית המשפט העליון נגד משרד התרבות, ועתירה לבית המשפט המחוזי נגד עיריית חיפה, שתיהן בעניין הקפאת התקציבים. ב-4 בנובמבר חייב בית המשפט המחוזי את עיריית חיפה להעביר את יתרת תקציב 2015 לתיאטרון. בעקבות הקפאת הכספים נפסקה כליל הפעילות התיאטרונית באל־מידאן בסוף שנת 2015. השחקנית סלווה נקארה, שכיהנה כיועצת האמנותית של התיאטרון, עזבה את תפקידה.
בינואר 2016 נמסר ממשרד התרבות כי "נמצאו עדויות לכך שאלמידאן הוא מוסד מפר חוק ויש למצות עמו את הדין". במקביל נדחה הדיון בעתירת התיאטרון נגד משרד התרבות והספורט בבית המשפט העליון לחודש אפריל, בין היתר כדי לאפשר למשרד התרבות להגיש תגובה מפורטת לעתירה. ב-24 במרץ כפה היועץ המשפטי לממשלה הסדר בו הקפאת מימון התיאטרון בוטלה, אך התיאטרון ייקנס ב-300,000 ש"ח. באוגוסט 2017 עתר התיאטרון לבג"ץ בדרישה להעביר לו את כספי התמיכה של המשרד לשנים 2016 ו-2017, על סך של יותר משני מיליון שקל. שנתיים לאחר מכן דחו השופטים את העתירה. במקביל, החליטה גם עיריית חיפה על שלילת התקציב לתיאטרון.
הערות שוליים

↑  למעט הצגה אחת שהועלתה ב-2014
↑  ציפי שוחט, לכתוב את האויב, באתר הארץ, 3 באוקטובר 2004
↑  יוסף אלגזי, בלדרים של שתי תרבויות, זו שלהם וזו של האחר, באתר הארץ, 14 במאי 2001
↑  רויטל חובל, תיאטרון אל-מידאן החיפאי בסכנת סגירה, באתר הארץ, 22 במרץ 2011
↑  "בג"ץ אישר שלילת התקצוב לתיאטרון אל-מידאן", ערוץ 7 22.07.2019
↑   בשאר מורקוס, במאי "הזמן המקביל", דורש פיצוי והתנצלות ממירי רגב, באתר הארץ, 18 ביוני 2015
↑  אלי אשכנזי‏, משפחה שכולה נגד עיריית חיפה: "אל תעלו הצגה שכתב רוצח בננו", באתר וואלה, 25 באפריל 2015
↑  שחר חי ורן בוקר, למרות החלטת הוועדה, השר בנט הורה: "להוציא את ההצגה על המחבל מסל התרבות", באתר ynet, 9 ביוני 2015
↑  עידוא דגן, הכירו את המומחה לטרור, באתר nrg
↑   נירית אנדרמן, שי גליק: "כשאני סותם את הפה של דארין טאטור, זה בעיניי מאבק לזכויות אדם", באתר הארץ, 8 בינואר 2020
↑  ארי ליבסקר, אלה הפנים של הצנזור התרבותי החדש, באתר כלכליסט, 18 ביוני 2015
↑  אחיה ראב"ד ורן בוקר, בגלל הצגה על מחבל: עיריית חיפה נגד תיאטרון אל-מידאן, באתר ynet, 5 במאי 2015,
אבי חיים, הוקפא תקציב תיאטרון אל־מידאן, באתר ערוץ 7, 6 במאי 2015.
↑  משפחת תמם תוקפת את עיריית חיפה: "שיתחילו לעבוד על הצגות לרוצחי רוזנפלד", אלי לוי, באתר nana10,‏ 2 ביולי 2015
↑  ידיעה ברשת ב', 2 ביולי 2015.
מי זייף בעיריית חיפה חתימת חבר מועצה על מימון תיאטרון אל מידאן?, חדשות 0404, 2 ביולי 2015.
1 2  דנה סומברג, ‏השרה רגב מסרבת לפשרה עם תיאטרון אל מידאן: "מוסד מפר חוק", באתר מעריב אונליין, 12 בינואר 2016
↑  רן בוקר, מירי רגב: מקפיאה את התקציבים לתיאטרון אל מידאן, באתר ynet, 16 ביוני 2015
↑  טלי קיים‏, מנכ"ל תיאטרון אלמידאן התפטר במפתיע - וואלה תרבות, באתר וואלה, 4 ביולי 2015
↑    יפעת ארליך, מסך עשן, באתר "ידיעות אחרונות", 10 בדצמבר 2015
↑  אמנים ואנשי רוח לשרת התרבות: הפשירי התמיכה לאל מידאן, באתר nrg‏, 19 באוקטובר 2015
↑  טלי קיים‏, תיאטרון אלמידאן עתר לבית המשפט העליון נגד משרד התרבות ושרת התרבות, באתר וואלה, 19 באוקטובר 2015
↑  נעה שפיגל, ניצחון לתיאטרון אל־מידאן: המחוזי חייב את עיריית חיפה להחזיר לו את התמיכה, באתר הארץ, 4 בנובמבר 2015
1 2   יאיר אשכנזי, נדחה הדיון בעתירת תיאטרון אל־מידאן, באתר הארץ, 12 בינואר 2016
↑  טלי קיים‏, מאבק של אישה אחת: מאחורי הקלעים של פיצוץ פשרת אלמידאן - וואלה תרבות, באתר וואלה, 14 בינואר 2016
↑  הסכם פשרה נכפה על תיאטרון אל-מידאן והשרה רגב, באתר גלי צה"ל, 24 במרץ 2016
↑  דניאל דולב ושגיא בן נון‏, ניצחון לרגב על אל-מידאן: בג"ץ אישר שלילת התקצוב לתיאטרון, באתר וואלה, 22 ביולי 2019
↑  עומר קפושצ'בסקי, ‏"נגמרה החגיגה": עיריית חיפה החליטה לשלול את תקציב תאטרון "אל מידאן", באתר מעריב אונליין, 30 ביולי 2019
מתקף

בלון מים המושלך לקרקע משנה את התנע שלו בזמן המגע
מִתְקָף (בלועזית: אִימְפּוּלְס) הוא מושג במכניקה קלאסית המגדיר התנגשות גופים. התנגשות בה שני גופים נצמדים (פלסטית) והתנגשות בה הגופים מופרדים (אלסטית). בכתיב מתמטי, מוגדר כאנרגיה הנוצרת בין הגופים לשינוי התנע שלו, וזה מוגדר כמכפלת המסה במהירות. לכן כוח חלש הפועל על הגוף לאורך זמן עשוי לגרום לשינוי בתנע כמו כוח חזק הפועל רגעית.
נוסחה למציאת מתקף:
כאשר J מייצג את המתקף, dt מייצג את השינוי בזמן ו-F מייצג את הכוח.
לפי זה קל לראות שכיוון המתקף הוא בכיוון הכוח שפועל על הגוף.(אפשר גם להשתמש בחוק השלישי של ניוטון וממנו להגיע לחוק שימור התנע).
היבט מתמטי

כאשר
J מייצג את המתקף שפועל על הגוף
F מייצג את הכוח
dt היא יחידת זמן אינפיניטסימלית
יחידות המתקף הן ניוטון * שנייה - N*s
אם נסתכל על המתקף של הכוח השקול הפועל על גוף, ונשתמש בחוק השני של ניוטון, נקבל כי המתקף שווה לשינוי בתנע של הגוף:
זוהי למעשה צורת כתיבה אינטגרלית ממשית לחוק השני של ניוטון.
כאשר הכוח קבוע בגודלו ובכיוונו, ניתן לבטא את המתקף באופן הבא:
כאשר:
F הוא שקול הכוחות הפועל על הגוף הקבוע בגודלו ובכיוונו
\ \Delta t הוא מרווח הזמן שלאורכו פעל הכוח
\ m היא מסת הגוף הקבועה
\ \Delta v הוא השינוי בווקטור המהירות הקווית של הגוף
\ m\Delta v הוא השינוי בתנע הקווי
במקרה כזה המתקף הוא וקטור אשר גודלו הוא מכפלת גודל המסה בשינוי במהירות, וכיוונו הוא ככיוון הכוח (או בניסוח שקול: ככיוון השינוי בתנע).
ראו גם

מתקף סגולי
אפקט קומפטון
דואליות גל-חלקיק